

**ΙΛΧΑΝ ΑΧΜΕΤ**

Βουλευτής Ροδόπης-Κίνημα Αλλαγής

Αθήνα 1-9-2021

 **ΑΝΑΦΟΡΑ**

**ΠΡΟΣ:** Υπουργό Παιδείας & Θρησκευμάτων κ. Νίκη Κεραμέως

**ΘΕΜΑ**: Αναστολή λειτουργίας σχολικών μονάδων στον δήμο Μαρωνείας –Σαπών της Π.Ε. Ροδόπης

Κυρία Υπουργέ,

Σας διαβιβάζω το ομόφωνο ψήφισμα του δημοτικού συμβουλίου του δήμου Μαρωνείας-Σαπών, σύμφωνα με το οποίο διαφωνεί κάθετα και κατηγορηματικά με την απόφαση για την αναστολή λειτουργίας μονάδων της Περιφερειακής Διεύθυνσης Πρωτοβάθμιας και Δευτεροβάθμιας Εκπαίδευσης ΑΜ-Θ .

Αυτό αφορά τόσο την αναστολή λειτουργίας του Γενικού Λυκείου Ξυλαγανής όσο και την αναστολή λειτουργίας του 2 θέσιου μειονοτικού σχολείου Αρσακείου.

Σε κάθε περίπτωση και σύμφωνα με έγγραφο του δημάρχου το οποίο επίσης σας διαβιβάζω, σε περίπτωση που δεν αρθεί η απόφαση για την αναστολή λειτουργίας του Λυκείου Ξυλαγανής να θεσμοθετηθεί η λειτουργία Λυκειακών τμημάτων μέσα στο Γυμνάσιο, για να παραμείνει ζωντανή η προοπτική επαναλειτουργίας του Λυκείου στο άμεσο μέλλον.

Ο αναφέρων Βουλευτής,

Ιλχάν Αχμέτ